# **CalendImage1ОСНОВНО УЧИЛИЩЕ “СВ. СВ. КИРИЛ И МЕТОДИЙ**”

# 6600 гр. Кърджали директор: 0361/ 6 53 97

# гр. Кърджали, тел./факс: 0361/6 59 26, 0361/2 27 33

ул. “Републиканска” № 46 www.svetii-kardjali.org; e-mail: info-909116@edu.mon.bg

**УТВЪРЖДАВАМ:**

**ДИРЕКТОР:**

 **Марияна Пеева**

# ПЛАН

**ЗА**

**СИГУРНОСТ ВЪВ ВРЪЗКА ЧЛ. 23, АЛ. 1 ОТ ЗАКОНА ЗА ПРОТИВОДЕЙСТВИЕ НА ТЕРОРИЗМА И НАРЕДБА № 8121з-1225/27.09.2017 г.**

**ПРЕЗ УЧЕБНАТА 2025/2026 ГОДИНА**

**Настоящият план е приет на заседание на Педагогическия съвет - протокол № 10/10.09.2025 г., съгласуван е с обществения съвет към училището - протокол № 19/10.09.2025 г. и е утвърден със заповед на директора № 14-1072/10.09.2025 г.**

**СЪДЪРЖАНИЕ**

1. ОБЩИ ПОЛОЖЕНИЯ.
2. ОСНОВАНИЯ ЗА РАЗРАБОТВАНЕ.
3. ЦЕЛ.
4. ОБЩА ПРОГНОЗА ЗА ВЪЗНИКВАНЕ НА КРИЗИ, ВСЛЕДСТВИЕ НА ТЕРОРИСТИЧНА ДЕЙНОСТ.
5. ОБХВАТ НА ПЛАНА.
6. МЕРКИ ЗА ПРОТИВОДЕЙСТВИЕ НА ТЕРОРИЗМА
7. ОЦЕНКА НА РИСКА.
8. ЗОНИ ЗА СИГУРНОСТ.
9. МЕРКИ И ПРОЦЕДУРИ ЗА ДЕЙСТВИЕ.
10. ФИЗИЧЕСКА ЗАЩИТА НА ОБЕКТА.
	1. ПРОПУСКВАТЕЛЕН РЕЖИМ В УЧИЛИЩЕТО.
11. РЕД ЗА ОПОВЕСТЯВАНЕ, ИНФОРМИРАНЕ И РЕАГИРАНЕ.
12. ДОСТЪП ДО ОБЕКТА НА ВЪНШНИ ЛИЦА.
13. СЛУЖИТЕЛ ЗА ВРЪЗКА ПО СИГУРНОСТТА.

I. ОБЩИ ПОЛОЖЕНИЯ

1.ОСНОВАНИЯ ЗА РАЗРАБОТВАНЕ

Планът е изготвен и разработен във връзка с чл. 23, ал.1 от закона за противодействие на тероризма /ЗПТ/ и Наредба 81213-1225/27.09.2017г. и касае обекти, чиито собственици и ползватели разработват и прилагат мерки за противодействие на тероризма. Съгласно чл. 2 от наредбата план за сигурност разработват всички институции в предучилищното, училищното и висшето образование и детски ясли от по-ниска категория.

Прилагането на мерките за пресичане на терористична дейност и овладяване на последствията от терористични актове се осъществява в сложна обстановка, изискваща добра предварителна организация за реагиране, определена от следните основни фактори:

* затруднено управление вследствие изключителната неопределеност и липса на информация за параметрите на разрушенията, жертвите и риска за живота и здравето на хората;
* нарушени или силно затруднени комуникации в зоната на терористичния акт;
* наличието на паника и стрес сред намиращите се в зоната на инцидента лица;
* затруднено взаимодействие между структурите на ведомствата, изпълняващи задачи при пресичане на терористична дейност или овладяване на последствията от терористични актове;
* съкратени срокове за вземане на решения.
1. ЦЕЛ

Създаване на организация за оптимално изпълнение на задачите при овладяване на кризи, своевременно и непрекъснато ръководство и управление на силите и средствата при кризисни ситуации и бедствия и опазване живота и здравето на учениците и служителите.

Осигуряване на постоянна и адекватна защита на лицата на територията на съответното учебно заведение срещу терористична заплаха.

Осигуряване на комуникация и взаимодействие със структурите на ведомствата, изпълняващи задачи при пресичане на терористична дейност или овладяване на последствията от терористични актове.

Превенция чрез установяване и отстраняване на причините и условията способстващи извършване на терористичен акт.

1. ОБЩА ПРОГНОЗА ЗА ВЪЗНИКВАНЕ НА КРИЗИ, ВСЛЕДСТВИЕ НА ТЕРОРИСТИЧНА ДЕЙНОСТ.

Тероризмът е съзнателно създадено обществено явление, което си служи със заплаха посредством насилие или заплаха с насилие.

* 1. Тероризъм има винаги когато:
* извършителите са склонни към насилие или със същата важност към заплаха от насилие.
* дейността е замислена да намери далечни психологични отражения, надхвърлящи непосредствената цел или непосредствените жертви.
* последствията от дейността са с голямо негативно икономическо въздействие.
* дейността се извършва от група, която не се идентифицира с конкретна държава.
* терористичните действия са предварително обмислени и детайлно планирани, като носят белезите на операцията, която отразява конкретните цели и мотиви на изпълнителите, отговаря на възможностите им и е предназначена за определена публика, тактическите прийоми за осъществяване на терористична дейност са в съответствие с поставените цели.
	1. Вероятни терористични тактики, които могат да бъдат използвани от терористична група при извършване на терористичен акт:
* отвличане.
* палеж на обект.
* взривяване на Самоделно взривяващо устройство (СВУ) в обект.
* атака и превземане на обект.
* вземане на заложници.
* използване на специални оръжия /химическо или биологическо/.
* замърсяване на околната среда в или около обекта.
	1. Специфични особености на обстановката и заплахите за средата в която се изпълняват задачите:
* емоционално въздействие, подбуждане на страх сред обществото и привличане вниманието на отделни граждани или групи от граждани към изповядваната от терористите кауза.
* човешки жертви и материални щети в обекта подложени на терористичен акт.
	1. Използвани средства:

Използването на терористичните средства за поразяване могат да се дефинират в две групи:

* взривни устройства.
* средства за физическо и психологическо поразяване на много хора причиняващи значителни екологични щети.
	1. Задължителни условия за изпълнение, които се спазват при въвеждането на плана в действие.
* да не се поставя в опасност живота и здравето на деца, взети за заложници от други граждани при извършване на терористичен акт.
* да не се поставя в опасност живота и здравето на служители, участващи в предотвратяването, ограничаването и прекратяването на терористичен акт.
* да се запази целостта и годността на обекта и съоръженията в него.
	1. Оценка на риска и спецификата на реагирането на терористична дейност, дават основание действията да се дефинират в два основни варианта:
* действия при заплаха от извършване на терористични актове.
* действия по овладяване на кризи, възникнали в следствие на терористична дейност и ликвидирането на последствия от терористични актове.
1. ОБХВАТ НА ПЛАНА.

Настоящият план регламентира ситуациите, отговорностите, съвместните процедури и правила за действие на ОУ „Св. Св. Кирил и Методий“ град Кърджали за овладяване на кризисна ситуация, предизвикана от терористична заплаха или извършен терористичен акт, както и прилагане на мерки за преодоляване на последствията за децата и учениците, педагогическия и непедагогически персонал и временно пребиваващи външни лица на територията на училището.

Планът създава организация за оповестяване, информиране, реагиране и управление на силите и средствата за предотвратяване и неутрализиране на терористични заплахи, както и за овладяване на ситуацията и ликвидиране на последствията при осъществен терористичен акт.

При възникване на терористичен акт на територията на обекта се изпълняват задачите предвидени в плановете за защита при бедствия.

1. МЕРКИ ЗА ПРОТИВОДЕЙСТВИЕ НА ТЕРОРИЗМА
2. Оценка на риска.

1.1. Степен на съществуващия риск.

**а) Функционално предназначение на обекта:**

Сграда за обществено обслужване в областта на образованието – ОУ „Св. Св. Кирил и Методий“ град Кърджали;

Основното предназначение на сградата е обучение, като ежедневно пътнико-потока е около 1000 човека.

В сградата има 44 бр. учители и 436 бр. деца и ученици, 13 бр. непедагогически персонал и 3 охранители към СОТ „Саламадър“ ООД.

Сградата е отворена от 07.00 до 19.00 в работни дни, като събота и неделя са почивни дни.

**б) Местоположение на обекта:** гр. Кърджали, ул.“Републиканска“ № 46.

**в) Транспортна достъпност:** в непосредствена близост до Картинна галерия, НЧ „Обединение“, централен градски път с интензивно движение – ул. „Републиканска“, Централна градска джамия, Пазар на производителите – Кърджали и в близост до автобусни спирки.

Стените и рода на сградата са изградени от тухлена зидария и камъни, стоманобетон. Отоплението е с парно инсталация с гориво – природен газ.

В помещенията на сградата има бюра, столове, шкафове, гардероби, компютърни конфигурации, канцеларски материали, инвентар и др. ОУ „Св. Св. Кирил и Методий“ град Кърджали е лесно достъпно.

Според степента на съществуващия риск се определя, като лесно уязвим обект от извършване на посегателство, със средна степен на риск.

1. Зони за сигурност.

В обекта са определени следните зони за сигурност:

* работна зона - обхваща вход/изход на сградата, където се осъществява контрол на влизащите и излизащи лица, както и класните стаи, кабинети, хранилища, физкултурен салон и др.
* външен район - обхваща вход/изход на външния двор, спортни площадки, места за игра и др.
1. Мерки и процедури за действие.

С цел недопускане на предпоставки за възникване на заплахи от терористичен действия в ОУ „Св. Св. Кирил и Методий“ град Кърджали са взети следните мерки:

* инсталирана е СОТ – на всички входове на сградата.
* в извън работно време, в празнични и почивни дни всички врати са затворени и заключени, а спиращите достъпа съоръжения са активирани.
* по пътищата за евакуация и над изхода са поставени евакуационни осветителни тела. Изхода за евакуация е вход/изхода на сградата.
* осъществява се надеждна охрана и пропускателен режим за регламентиран достъп и контрол на пребиваването на лица, превозни средства, товари и багажи в сградите и прилежащата територия на училището.
* изградена е система за видеонаблюдение.
* определен е служител за връзка по сигурността и отговорници за определени зони, със задължение за извършване на проверка за съмнителни вещи, багажи, лица и превозни средства, както и своевременно уведомяване на СДВР и съответното РУП.
* регламентиран е достъпа до помещенията и своевременното им заключване след тяхното използване.
* регламентиран е начина за обявяване на заплаха.
* организирани са действията за безопасна евакуация на застрашените помещения или сграда /съгласно Наредба №8121з- 647/01.10.14г. за правилата и нормите за пожарна безопасност/.
* съвместно с органите на местната власт са определени безопасни места за временно настаняване на ученици и персонал след евакуацията им.
* взети са мерки елиминиране на възможностите за скрито поставяне на предмети и материали, застрашаващи живота и здравето на деца, родители и персонал.
1. Физическа защита на обекта.

Училището е осигурено с физическа охрана в работни дни с работно време – 3 души.

Основните им задължения са осигуряване на сигурността, обществения ред и пропускателния режим в училището.

4.1. Пропускателен режим в училището .

* Учениците, педагогическият и непедагогически персонал на училището преминават през главния вход на училището.
* осъществява се физическа охрана, видеонаблюдение и СОТ.
* влизането на външни лица, родители, изпълнители по договори за ремонти и доставка се извършва след потвърждение от лицето, което ще бъде посетено и след представяне на документ за самоличност, а при съмнение и физическа проверка на багажа. Посещенията се записват в специална книга. Посетителите се придружават от охраната до търсените от тях лица.
* не се приемат съмнителни и неадресирани пратки, писма и пакети и извършване на внимателна проверка на същите.
* извършване на щателна физическа проверка на обемистите пакети и багажи с оглед недопускането на общо опасни вещества и средства.
* недопускане в сградата на училището на посетители без проверена и потвърдена ангажираност, включително изпълнители по договори за ремонтни дейности.
1. Ред за оповестяване, информиране и реагиране.

При получаване на заплаха за извършване на терористичен акт или при осъществен такъв незабавно се уведомява дежурния на ОД на МВР- Кърджали, се подава сигнал на тел. 112. Уведомява се ръководството на учебното заведение и Национален контратерористичен център към Държавна агенция национална сигурност (НКТЦ към ДАНС).

При получаване на сигнал.

* заплахата от полученото анонимно телефонно обаждане се приема като реална.
* своевременно се уведомяват служителя за връзка по сигурността и ръководителя на учебното заведение за сигнала.

При осъществен терористичен акт.

* директорът ръководи мероприятията по защита на хората/децата на територията на обекта.
* директорът организира, координира временното извеждане и предоставяне на неотложна помощ на пострадалите лица.
* организира се своевременно събиране на информация за жертви и материални щети.
* оказва се съдействие за информиране на хората/децата за предприетите ограничителни мерки и мерки за поведение и действие в зависимост от обстановката.
1. Достъп до обекта на външни лица.

Външни лица, които посещават сградите на ОУ „Св. Св. Кирил и Методий“ град Кърджали се пропускат след потвърждение от приемащите директор, заместник директори, учители и се отразяват в Книгата за посещения на входа.

В случаите на извършване на строителни/ремонтни или други дейности в обекта от външни изпълнители се издава писмена заповед, в която се посочват пълните данни на фирмата и лицата, които ще работят на обекта / отговорник, три имена, тел. за връзка / и времето, през което ще извършват дейностите. Пропускането в обекта се осъществява от охранителя съгласно издадената заповед и само след проверка на документите за самоличност и съдържанието на внасяните материали.

1. Служител за връзка по сигурността.

Служителят за връзка по сигурността е длъжен да се запознае с реда за оповестяване, информиране и реагиране съгласно плана и при установяване на опасности и рискове за обекта да уведоми незабавно оперативния дежурен център на МВР.

Служителят за връзка по сигурността задължително провежда първоначален и периодичен /не по-малко от веднъж годишно/ инструктаж и обучение на служителите в обекта, като при инструктажа се:

* запознават с основните правила за действие при засичане на лица със съмнително поведение, които безцелно пребивават в обектите, извършват огледи за камери, излъчват видима нервност и възбуда и други белези на нетипично поведение.
* инструктират за действие при установяването на изоставен багаж - чанти, куфари, пакети и др.
* инструктират за недопускане на събирането на голям брой посетители в малките помещения.
* инструктират за повишено внимание при получаване на пратки, пораждащи съмнение за наличие на забравени вещества или предмети, или на пратки с неизвестни податели.
* запознават с начините за оповестяване, информиране и реагиране при извършен терористичен акт.
* провеждат симулативни тренировки и учения за противодействие на тероризма не по малко от веднъж на шест месеца, което се отразява в протокол.

За служител за връзка по сигурността на сградата на ОУ „Св. Св. Кирил и Методий“ град Кърджали се определя Димитър Ликоманов - ЗДАСД, телефон за връзка 0884342593.